**HOTĂRÂREA Nr.37**

**din 22 octombrie 2021**

**privind aprobarea susţinerii financiare a unor unităţi de cult din comuna BĂLA pe anul 2021, în baza O.G. nr. 82/2001 şi a H.G. nr.1470/2002**

Consiliul local Băla, întrunit în şedinţă extraordinară (de îndată),

Văzând referatul de aprobare nr.2584/21.09.2021, a secretarului general al comunei Băla,

În conformitate cu prevederile: -O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România şi a H.G. nr.1470/2002 privind aprobarea Normelor metodologice pentru aplicarea prevederilor O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România;

* Legea 273/2006 legea finaţelor publice locale (cu modificările şi completările ulterioare),
* HCL nr. 18 din 14 aprilie 2021 privind aprobarea Bugetului General de venituri şi cheltuieli al U.A.T. Comuna Băla pentru anul 2021,

În temeiul art. 129 alin. (1), alin.(2), lit.d) alin.(8), lit.a), a art. 139 alin.(1) şi cel al art. 196 alin. (1) lit. a) din Ordonanţa de Urgenţă nr.57 din 3 iulie 2019 privind Codul Administrativ, cu modificările şi completările ulterioare;

**Hotăreşte:**

**ART.1** Se aprobă alocarea din bugetul local a sumei de 100.000lei pentru susţinerea financiară a Parohiei Ortodoxe Băla în anul 2021, în condiţiile legii, conform regulamentului privind derularea procedurii pentru acordarea de finanțări nerambursabile din bugetul local, pentru unitățile de cult aparținând cultelor religioase recunoscute din România, cuprins în anexa I şi anexa II, care fac parte integrantă din prezenta hotărâre.

**ART.2** Cu aducerea la îndeplinire a prevederilor prezentei hotărâri se încredinţează Executivul Comunei Băla prin Compartimentul financiar contabil, impozite şi taxe, achiziţii publice, autorizare şi control activităţi economice.

**ART.3** În conformitate cu prevederile art. 200 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Președinte de ședință Contrasemnează**

 **Secretar General al comunei**

 **Hintea Simion Florin-Grigore Cioloca**

Red./Înt.5 ex.CFG.